કોર્પોરેશનના પ્રોફેશનલ ટેક્સ અને પ્રોપર્ટી ટેક્સની ભરપાઈ પણ ‘જનમિત્ર’ કાર્ડથી શક્ય બનશે. ઓટો, ટેક્સી જેવી અન્ય ઉતારુ સેવામાં પણ જનમિત્ર કાર્ડથી ભાડું ચૂકવી શકાશે. એએમટીએસનું ભાડું ચૂકવવા પણ ‘જનમિત્ર’ કાર્ડનો ઉપયોગ થઈ શકશે, આ ઉપરાંત તા.૨૪ જૂને કોર્પોરેશન દ્વારા એએમસી સેવા એપનું ઉદ્ઘાટન કરાશે. આ મોબાઈલ એપ થકી નાગરિકોને પોતાના વોર્ડના કોર્પોરેટર અને વોર્ડમાં ઉપલબ્ધ મ્યુનિ. હોલ, લાઇબ્રેરી, જિમનેશિયન, સ્વિમિંગ પૂલ, અર્બન હેલ્થ સેન્ટર જેવી કોર્પોરેશનની જનલક્ષી સુવિધાઓની માહિતી મળશે. મુખ્યપ્રધાન વિજય રૂપાણીના હસ્તે જનમિત્ર કાર્ડ અને એએમસી સેવા એપનું ઉદ્ઘાટન થવાનું છે.